Public procurement notice: Contract Notice
Published: 2016-10-14
Buyer: Puolustusvoimat
Country: FI
Contract type: Supplies
Procedure: Restricted procedure
CPV classification: 35000000: Security, fire-fighting, police and defence equipment
Estimated value: 5000000 EUR
Submission deadline: 2016-11-14
Award criteria: Lowest price

Technical requirements: Maavoimien taktisen tason johtamispaikkoja varten tullaan varustelemaan Komentopaikka-ajoneuvoja, joiden alustana tulee olemaan BV206-telaerikoisajoneuvo ja XA-202EPA sekä XA-202KOPA/TUPA -panssariajoneuvot. Näihin Komentopaikka-ajoneuvoihin asennetaan erilaista radiokalustoa ja muita johtamisvälineitä.
Hankinnan kohteena on Komentopaikka-ajoneuvovarustelun suunnittelu, toteutus, dokumentointi ja kokonaisuuden käytön ja ylläpidon kouluttaminen Asiakkaan testaushenkilöstölle. Komentopaikka-ajoneuvojen rakenne sekä sen osien tekniset vaatimukset tullaan esittämään tarjouspyynnön liitteissä.
Vuosina 2017–18 tavoitteena on hankinnan sarjatuotantona tuottaa 5 Komentopaikka-ajoneuvovarustelua BV206-alustalle, 5 Komentopaikka-ajoneuvovarustelua XA-202EPA -alustalle ja 1 Komentopaikka-ajoneuvovarustelu XA-202KOPA/TUPA -alustalle.
Tarjouskilpailuun voidaan ottaa mukaan ainoastaan sellaiset toimittajat, joilla on kyky käsitellä ja säilyttää viranomaisten toiminnan julkisuudesta annetun lain (621/1999) salassa pidettäviä tietoja, jotka on turvallisuusluokiteltu suojaustasoon käyttö rajoitettu (valtioneuvoston asetus tietoturvallisuudesta valtionhallinnossa (681/2010).
Voidakseen tehdä arvion ehdokkaan kyvystä käsitellä ja säilyttää edellä mainitun kaltaista materiaalia, hankintayksikkö pyytää ehdokasta toimittamaan selvityksen siitä, millä tavoin ehdokas toteuttaa hankintailmoituksen liitteenä olevan tarjouskierrosvaiheen turvallisuussitoumuksen kohtien 2.2–2.5 määräykset. Ehdokkaan selvitys voi olla viittaus esimerkiksi Puolustusvoimien ja ehdokkaan väliseen voimassaolevaan turvallisuussopimukseen (sopimuksen viitetiedot) tai muu vapaasanainen selvitys kunkin määräyksen täyttymisestä tai täyttymättä jäämisestä. Hankintayksikkö käyttää saamiaan tietoja turvallisuusarviointinsa perustana.
Hankintayksikkö varaa oikeuden suorittaa turvallisuusauditoinnin ennen luokitellun tarjouspyyntöaineiston lähettämistä, kuitenkin viimeistään ennen hankintasopimuksen allekirjoittamista, jolloin toimittajaksi valikoituvan yrityksen kanssa solmitaan turvallisuussopimus.
B. allekirjoitetut turvallisuusselvityslomakkeet niiden henkilöiden osalta, jotka käsittelevät tarjouspyyntöaineistoa. Selvityksen taso on suppea, täyttöohjeet ovat ilmoituksen liitteenä;
C. allekirjoitetut vaitiolositoumukset niiden henkilöiden osalta, jotka käsittelevät tarjouspyyntöaineistoa.
Ehdokkaan tulee olla sijoittumismaassaan merkitty ammatti- ja elinkeinorekisteriin (Suomessa kaupparekisteri).
Ehdokkaan tulee olla täyttänyt velvollisuutensa suorittaa sijoittumismaansa, sekä Suomen lainsäädännön mukaiset verot, sosiaaliturva- ja työeläkemaksut.
Osoitus: Ehdokkaan vakuutus. Vakuutuksen allekirjoittamalla henkilöllä tulee olla yrityksen allekirjoitusoikeus. Todistuksia lähetettäessä todistus saa olla maksimissaan kolme (3) kuukautta vanha.
Hankintayksikön on suljettava Tarjoaja tarjouskilpailun ulkopuolelle, jos Tarjoajaa koskevat puolustus- ja turvallisuushankintalain 47 §:ssä ilmoitetut poissulkemisperusteet (Eräisiin rikoksiin syyllistyneiden tarjoajien sulkeminen tarjouskilpailusta).
Osoitus: Ehdokkaan tulee osallistumishakemuksessaan vakuuttaa, ettei ehdokasta koske puolustus- ja turvallisuushankintalain 47 §:ssä tarkoitettu poissulkemisperuste.
Hankintayksikkö voi sulkea tarjouskilpailun ulkopuolelle Tarjoajan, jota koskee puolustus- ja turvallisuushankintalain 48 §:ssä mainitut poissulkemisperusteet.
Osoitus: Ehdokkaan tulee osallistumishakemuksessaan vakuuttaa, ettei ehdokasta koske puolustus- ja turvallisuushankintalain 48 §:ssä tarkoitettu poissulkemisperuste tai antaa selvitys mahdollisista poissulkemisperusteista.

Eligibility requirements: Tiedot ja muodollisuudet, joiden perusteella vaatimusten täyttyminen voidaan arvioida: Hankintayksikkö varaa oikeuden tarkistaa toimittajaksi valikoituvan ehdokkaan taloudellisen ja rahoituksellisen tilanteen ennen hankintasopimuksen solmimista. Mahdolliset vähimmäisvaatimukset: Riittävä taloudellinen suorituskyky. Ehdokkaan vakavaraisuuden on oltava sellainen, että se Suomen Asiakastieto Oy:n Rating Alfa -luottoluokituksella on osallistumishakemuksen jättöhetkellä vähintään A+. Vain tilanteessa missä Rating Alfa -luottoluokitusta ei ole saatavilla, voi ehdokas toimittaa jonkin muun selvityksen, jonka mukaan hankintayksikkö voi todentaa vakavaraisuuden olevan vastaava kuin Rating Alfa A+ -luokka. Tällaisen toimitettavan selvityksen liitteenä tulee olla ehdokkaan tilinpäätöstiedot kolmelta edelliseltä tilikaudelta. Vakavaraisuus arvioidaan osallistumishakemuksen jättöhetken mukaan. Osoitus: Osallistumishakemukseen on liitettävä Suomen Asiakastieto Oy:n Rating Alfa -luottoluokitus, tai jos sitä ei ole saatavilla muu selvitys vakavaraisuusasteen täyttymisestä em. kuvauksen mukaisesti.
Mahdolliset vähimmäisvaatimukset: Toimittajan tulee noudattaa Tuotteiden valmistuksessa ja tarkastuksessa vähintään AQAP 2110 edition 3 tai uudemman version mukaisia menettelyitä. Osoitus: ehdokkaan vakuutus.
Mahdolliset vähimmäisvaatimukset: Tarjouspyynnön saamisen ehtona toimittajaehdokkailta edellytetään, että heillä on: 1) Kyky toimia komentopaikka-ajoneuvojen varustamisessa kokonaisvastuullisena järjestelmätoimittajana (riittävä ja osoitettu näyttö tietotaidosta). Tämä arvioidaan siten, että ehdokkaalla on oltava mahdollisuus saada käytettäviinsä riittävä tietämys ja osaaminen nykyaikaisista viestilaitteista ja niiden asentamisesta toimivaksi kokonaisuudeksi ilmoitettuun ajoneuvoalustaan. Osallistumishakemuksen liitteenä tulee olla selvitys kohdan 1) toteutumisesta. Edellämainitun selvityksen tueksi ehdokkaan tulee liittää osallistumishakemukseensa referenssiluettelo viimeisen kymmenen (10) vuoden ajalta. Referenssiksi hyväksytään vähintään yksi (1) vastaavan tyyppinen ratkaisu, jonka toimittaja on suunnitellut ja toteuttanut panssari-, tela-ajoneuvo- tai kuorma-autoalustalle, sekä toimittanut asiakkaalle käyttöön. Referenssi tulee pyynnöstä esitellä asiakkaalle. 2) Valmius ja oikeus luoda kunnossapitokyky strategiselle kumppanille Millog Oy:lle. Tämä arvioidaan siten, että ehdokkaan on annettava suostumuksensa kunnossapitokyvyn luomiselle (mukaan lukien tarvittava koulutus ja dokumentaatio) Millog Oy:lle. Lisäksi ehdokkaalla on oltava toiminimenkirjoittajan allekirjoittama vakuutus siitä, että sillä on oikeus luovuttaa kunnossapitokyvyn edellyttämä dokumentaatio ja tietotaito tai, että se lunastaa tarvittavat oikeudet oikeudenhaltijoilta ilman lisäveloitusta Asiakkaalle. Osallistumishakemuksen liitteenä tulee olla selvitys kohdan 2) toteutumisesta. 3) Kyky toteuttaa suunnittelu- ja varustelutyö Suomessa. Tämä arvioidaan siten, että ehdokas antaa selvityksen siitä missä tiloissa, millä resursseilla ja miten työ on suunniteltu tehtäväksi Suomessa. Osallistumishakemuksen liitteenä tulee olla selvitys kohdan 3) toteutumisesta.